CELEX: 62010CO0367
Language: bg
Date: 2011-03-31 00:00:00
Title: Определение на Съда (пети състав) от 31 март 2011 г.#EMC Development AB срещу Европейска комисия.#Обжалване - Картели - Европейски пазар на цимента - Жалба за отмяна на решение, с което е отхвърлена жалба срещу приемането на хармонизиран стандарт за цимента - Процедура за приемане на стандарта - Задължителен характер на стандарта - Жалба, която е частично явно недопустима и частично явно неоснователна.#Дело C-367/10 P.

Определение на Съда (пети състав) от 31 март 2011 г. — EMC Development/Комисия
      (Дело C‑367/10 P)
      „Обжалване — Картели — Европейски пазар на цимента — Жалба за отмяна на решение, с което е отхвърлена жалба срещу приемането на хармонизиран стандарт за цимента — Процедура за приемане на стандарта — Задължителен характер на стандарта — Жалба, която е частично явно недопустима и частично явно неоснователна“
      1.                     Обжалване — Правни основания — Липса на установяване на твърдяната грешка при прилагане на правото — Недопустимост (член 256
            ДФЕС; член 58, първа алинея от Статута на Съда; член 112, параграф 1, буква в) от Процедурния правилник на Съда) (вж. точки
            39, 40 и 58)
      2.                     Обжалване — Правни основания — Непълнота на мотивите — Обхват на задължението за мотивиране (член 36 и член 53, първа алинея
            от Статута на Съда; член 81 от Процедурния правилник на Общия съд) (вж. точки 46 и 48)
      3.                     Обжалване — Правни основания — Нарушаване на забраната за произнасяне по ново правно основание — Довод, който само доразвива
            изложен в писмената защита довод — Явно необосновано правно основание (член 48, параграф 2, първа алинея от Процедурния правилник
            на Общия съд) (вж. точки 57 и 62—64) 
      4.                     Конкуренция — Административно производство — Разглеждане на жалбите — Задължение за Комисията да се произнесе с решение относно
            съществуването на нарушение — Липса — Мотивиране на решенията за оставяне без последствие на молба или жалба — Обхват (член 3
            от Регламент № 17 на Съвета и член 7 от Регламент № 1/2003 на Съвета; член 6 от Регламент № 2842/98 на Комисията и член 7,
            параграф 1 от Регламент № 773/2004 на Комисията) (вж. точки 72—76) 
      5.                     Обжалване — Правни основания — Правно основание, насочено срещу мотив на решението, който не е необходим за обосноваване на
            диспозитива му — Неотносимо правно основание (вж. точка 78)
      6.                     Обжалване — Правни основания — Правно основание, изложено за първи път в производството по обжалване — Недопустимост (член 51
            от Статута на Съда) (вж. точки 92 и 107) 
      7.                     Обжалване — Правни основания — Обикновено повторение на правните основания и доводите, изложени пред Общия съд — Недопустимост
            (член 256 ДФЕС; член 58, първа алинея от Статута на Съда; член 112, параграф 1, буква в) от Процедурния правилник на Съда)
            (вж. точки 102 и 104)
      8.                     Обжалване — Правни основания — Неправилна преценка на фактитe — Недопустимост — Контрол на Съда върху преценката на доказателствата —
            Изключване, освен в случай на изопачаване на доказателствата (вж. точка 108) 
      Предмет 
      
         
               Жалба срещу Решението на Общия съд (пети състав) от 12 май 2010 г. по дело EMC Development/Комисия (T‑432/05), с което Общият
                  съд отхвърля жалба за отмяна на решението на Комисията от 28 ноември 2005 г., с което е отхвърлена жалбата на жалбоподателя,
                  основана на член 2, параграф 2 от Регламент № 17 и отнасяща се до твърдени съгласувани практики на европейските производители
                  на цимент тип „Портланд“, изразяващи се в приемането на европейски стандарт за цимента (EN 197‑1), чието предназначение било
                  да изключи от пазара конкурентни стоки и технологии
               
            Диспозитив 
      
         
                  1)
               
               
                  
               
               
                  	Отхвърля жалбата.
               
            
         
                  2)
               
               
                  
               
               
                  	Осъжда EMC Development AB да заплати съдебните разноски.